b'\n_START_ARTICLE_\nHuntsville, Alabama\n_START_SECTION_\nPovijest\n_START_PARAGRAPH_\nHuntsville je dobio ime po ratnom veteranu Johnu Huntu, prvom naseljeniku na podru\xc4\x8dju dana\xc5\xa1njega gradskoga Big Spring parka. Hunt nije pravilno registrirao svoj zahtjev za kupnjom zemlji\xc5\xa1ta, pa je podru\xc4\x8dje kupio Leroy Pope, koji je podru\xc4\x8dje nazvao Twickenham prema selu njegovog dalekog ro\xc4\x91aka Alexadera Popea._NEWLINE_Twickenham je bio pa\xc5\xbeljivo planiran, ulice se pru\xc5\xbeaju u smjeru sa sjeveroistoka na jugozapad prema parku i jezeru Big Sprin. Zbog anti-engleskog raspolo\xc5\xbeenja tijekom rata od 1812. godine, ime je promijenjeno u Huntsville u \xc4\x8dast Johnu Hunt._NEWLINE_Oba dvojica John Hunt i Leroy Pope bili su slobodni zidari i \xc4\x8dlanovi Helion lo\xc5\xbee koja je bila dio Masonske lo\xc5\xbee. _NEWLINE_8. rujna 1960., ameri\xc4\x8dki predsjednik Dwight D. Eisenhower formalno je otvorio NASA-in "Marshall Space Flight Center", po \xc4\x8demu je grad i danas poznat, a nadimak grada je "Grad raketa"\n_START_SECTION_\nZemljopis\n_START_PARAGRAPH_\nHuntsville se nalazi u sjevernome dijelu Alabame. Grad se prostire na 543,9 km\xc2\xb2 od \xc4\x8dega je 542,86 km\xc2\xb2 kopneno podru\xc4\x8dje, dok vodenih povr\xc5\xa1ina ima 0,6 km\xc2\xb2.\n_START_SECTION_\nDemografija\n_START_PARAGRAPH_\nPo popisu stanovni\xc5\xa1tva iz 2000. godine u grad je \xc5\xbeivjelo 158.216 stanovnika u 66.742 ku\xc4\x87anstva sa 41.713 obitelji s prebivali\xc5\xa1tem u gradu, dok je prosje\xc4\x8dna gusto\xc4\x87a naseljenosti 351 stan./km\xc2\xb2._NEWLINE_Prema rasnoj podjeli u naselju \xc5\xbeivi najvi\xc5\xa1e bijelaca 64,47%, Afroamerikanaca ima 30,21%, Indijanaca 0,54%, azijata 2,22%, pacifi\xc4\x8dka rasa 0,06%, ostale rase 0,66% i dvije ili vi\xc5\xa1e rasa 1,84%'